ഇ.എ. ജബ്ബാർ

കേരളത്തിൽ പരക്കെ അറിയപ്പെടുന്ന ഒരു ഇന്ത്യൻ നിരീശ്വരവാദിയും യുക്തിവാദിയും പ്രഭാഷകനും എഴുത്തുകാരനുമാണ് ഇ. എ. ജബ്ബാർ. ഖുർആനിന്റെയും ഇസ്ലാമിന്റെയും വിമർശകൻ എന്ന നിലയിലാണ് അദ്ദേഹം കൂടുതലായി അറിയപ്പെടുന്നത്. നിരവധി യുക്തിവാദി സംഘടനകളിൽ അദ്ദേഹം സജീവ അംഗമാണ്. ഗണ്യമായ കാലയളവിൽ കേരള യുക്തിവാദി സംഘത്തിന്റെ വൈസ് പ്രസിഡന്റും അതുപോലെതന്നെ മലപ്പുറം ജില്ലാ സെക്രട്ടറിയുമായിരുന്നു അദ്ദേഹം. കേരള യുക്തിവാദി സംഘത്തിന്റെ ഔദ്യോഗിക മാസികയായ യുക്തിരേഖ മാസികയുടെ എഡിറ്റോറിയൽ ബോർഡിലെ അംഗമായി അദ്ദേഹം സേവനമനുഷ്ടച്ചിരുന്നു. സിപിഐ (എം) എന്ന രാഷ്ട്രീയ പാർട്ടിയുടെ അദ്ധ്യാപക വിഭാഗമായ കേരള സ്റ്റേറ്റ് ടീച്ചേഴ്സ് അസോസിയേഷൻ (കെഎസ്ടിഎ) അംഗമായിരുന്നു. ഒരു സർക്കാർ സ്കൂൾ അദ്ധ്യാപകനായി തൻറെ ഔദ്യോഗിക ജീവിതം ആരംഭിച്ച അദ്ദേഹം, പിന്നീട് സേവനത്തിൽ നിന്ന് വിരമിക്കുകയും സ്വതന്ത്ര ചിന്തയ്ക്കും നിരീശ്വരവാദത്തിനും വേണ്ടിയുള്ള തന്റെ ആക്ടിവിസം തുടരുകയും ചെയ്തു.https://timesofindia.indiatimes.com/city/kozhikode/rationalist-seeks-police-protection-over-blog-threat-in-kozhikode/articleshow/53581885.cmshttps://timesofindia.indiatimes.com/blogs/tracking-indian-communities/to-believe-or-not/https://timesofindia.indiatimes.com/city/kozhikode/kys-rebuts-knms-attack-on-neo-atheism/articleshow/80237935.cmshttps://timesofindia.indiatimes.com/blogs/tracking-indian-communities/god-doesnt-need-us-to-save-him/

 ഇടപഴകലുകൾ 
ജബ്ബാർ ജനിച്ചത് ഇന്ത്യയിൽ കേരളത്തിലെ മലപ്പുറത്ത് ഒരു യാഥാസ്ഥിതിക മുസ്ലിം കുടുംബത്തിലായിരുന്നെങ്കിലും, പിൽക്കാലത്ത് ഇസ്ലാമിക വിശ്വാസം ഉപേക്ഷിച്ചു. പത്താം ക്ലാസിൽ പഠിക്കുമ്പോൾ ഖുറാൻ എന്നതിന്റെ മലയാളം വിവർത്തനത്തിന് നിരവധി പൊരുത്തക്കേടുകളും വൈരുദ്ധ്യങ്ങളും ഉണ്ടെന്ന് തോന്നുകയും കൂടാതെ കുടുംബ വൃത്തങ്ങളിൽനിന്ന് അദ്ദേഹത്തിന്റെ ചോദ്യങ്ങൾക്ക് തൃപ്തികരമായ ഉത്തരങ്ങൾ ലഭിക്കാതെയിരിക്കുകയും ചെയ്തു. പ്രശസ്ത യുക്തിവാദിയായിരുന്ന ജോസഫ് ഇടമറുക് ഖുറാൻ: ഒരു വിമർശനാത്മക പഠനം എന്ന പുസ്തകം പ്രസിദ്ധീകരിച്ചപ്പോൾ (യഥാർത്ഥ പേര്:  ഖുറാൻ ഒരു വിമർശന പദം   ') 1980-ന്റെ തുടക്കത്തിൽ ഇത് വ്യാപകമായ ചർച്ചകൾക്ക് വിധേയമായി. ജബ്ബാർ ഇവയിൽ പലതിലും സജീവമായി പങ്കെടുക്കുകയും സംവാദങ്ങളിലേർപ്പെടുകയും ചെയ്തു. ക്രമേണ, അദ്ദേഹം യുക്തിവാദികളെ പ്രതിനിധീകരിക്കുന്ന ചർച്ചാ വൃത്തങ്ങളുടെ ഭാഗമായി. "ഇസ്ലാം ജനാധിപത്യത്തിനും മതേതരത്വത്തിനും ലിംഗനീതിക്കും ഒരു ആധുനിക സമൂഹത്തെ സൃഷ്ടിക്കുന്ന എല്ലാത്തിനും എതിരാണ്." എന്നതായിരുന്നു ജബ്ബാറിന്റെ അഭിപ്രായം.

സ്കൂൾ അദ്ധ്യാപകനായി ഔദ്യോഗിക ജീവിതം ആരംഭിച്ച അദ്ദേഹം പിന്നീട് കേരളത്തിലെ ഒരു ജനപ്രിയ വാഗ്മിയായി മാറി. സോഷ്യൽ മീഡിയയിലും മലയാള ഭാഷ സംസാരിക്കുന്ന ലോകത്തിലെ "സ്വതന്ത്ര ചിന്തകർ" വിരാചിക്കുന്ന സമൂഹങ്ങളിലും തന്റെ ബ്ലോഗിംഗിൽ നിന്നും വീഡിയോകളിൽ നിന്നും അദ്ദേഹം കൂടുതൽ പ്രശസ്തി നേടി.  ഇസ്ലാമിനെ വിമർശിക്കുന്ന വീഡിയോകളുടേയും പോഡ്കാസ്റ്റുകളുടേയും പേരിൽ അദ്ദേഹം ശ്രദ്ധേയനാണ്.https://www.youtube . com/user/eajabbar കേരളത്തിലെ ഇസ്ലാമിക പണ്ഡിതന്മാരുമായി, പ്രത്യേകിച്ച് എം,എം. അക്ബർ പോലുള്ളവരുമായി ചില വിവാദ ചർച്ചകൾ നടത്തിയിട്ടുള്ള അദ്ദേഹത്തിൻറെ ചർച്ചകൾക്ക് സോഷ്യൽ മീഡിയയിൽ ആയിരക്കണക്കിന് കാഴ്ചക്കാരുണ്ട്.https://www.youtube.com/watch?v = ieJH48fjqRY

 രചനകൾ 
 2005:  ഖുർആന്റെ ശാസ്ത്രീയത ചോദ്യം ചെയ്യപ്പെടുന്നു (മൈത്രി ബുക്‌സ്) 
 2014:  ഞാൻ എന്തുകൊണ്ട് മുസ്ലിം അല്ല (മൈത്രി ബുക്സ്) 
 2018: ഇസ്ലാമിന്റെ വർഗവും ലിംഗവും 

യുക്തിയുഗം എന്ന പ്രസിദ്ധീകരണത്തിന്റെ  എഡിറ്ററായിരുന്നു അദ്ദേഹം. 

 എം എം അക്ബറുമായുള്ള സംവാദം 
2021 ജനുവരി 9 -ന് അദ്ദേഹം വളരെ പ്രശസ്തനായ ഒരു ഇസ്ലാമിക പണ്ഡിതനും അതുപോലെതന്നെ നിച്ച് ഓഫ് ട്രൂത്തിന്റെ ഡയറക്ടറും കൂടിയായിരുന്ന എം. എം. അക്ബറുമായി ഖുറാൻ ശാസ്ത്രീയമാണോ അല്ലയോ എന്ന വിഷയത്തിൽ ചർച്ച ചെയ്തു. ഖുറാൻ ദൈവത്തിന്റെ സ്വന്തം വാക്കാണെന്ന് തെളിയിക്കാൻ ജബ്ബാർ വർഷങ്ങളായി കേരളത്തിലെ ഇസ്ലാമിക പണ്ഡിതരെ വെല്ലുവിളിക്കുകയായിരുന്നു. ഖുറാനിലും ഹദീസുകളിലും അസംബന്ധങ്ങളും തെറ്റുകളും അടങ്ങിയിട്ടുണ്ടെന്ന് അദ്ദേഹം പരിഹസിച്ചു. ഈ വിഷയം ചർച്ച ചെയ്യാൻ മുന്നോട്ടുവന്ന പല പണ്ഡിതന്മാരെയും അദ്ദേഹം നിരസിച്ചതിനുശേഷം, ഇസ്ലാമിക പണ്ഡിതനായ എം എം അക്ബറിനെ സംവാദത്തിനായി അംഗീകരിക്കുകയും തുറന്ന വിഷയത്തിൽ അദ്ദേഹത്തോട് സംവാദത്തിന് സമ്മതിക്കുകയും ചെയ്തു. കേരള യുക്തിവാദി സംഘം  ഈ സംവാദത്തിന് വേദിയും ക്രമീകരിച്ചു.''  സംവാദത്തിൽ ഇരുപക്ഷവും വിജയം അവകാശപ്പെട്ടു.https://www.youtube.com/watch?v=m4JN95l7X7c https://www.youtube.com/watch?v=ieJH48fjqRY

 അവലംബം